2.4.18

**סיכום פגישה עם מירב, קלינאית תקשורת בהדסה:**

**האפליקציה**

לוח תקשורת אישי לכל חולה במחלת האפזיה המותאמת לאישיות והיומיום של אותו אדם. יש פריטים מחיי היומיום שבלחיצה עליהם מופעל סאונד שאומר את מה שרשום עליהם. האפליקציה כולה תהיה בעברית. כל הפריטים מחולקים לקטגוריות. יהיו קטגוריות דיפולטיביות שיופיעו אצל כל מטופל, לדוג' אותיות, מספרים, זמנים, תחבורה, רגשות, מקומות בילוי, מקומות שהולכים אליהם ביומיום (בנק, סופרמרקט, דואר), יהיו קטגוריות מוכנות שהמטופל יבחר אם להוסיף ללוח תקשורת שלו או להוריד, וכמו כן אפשרות להוסיף ידנית קטגוריה וכמובן להוסיף פריטים, (ארחיב בהמשך).

* יהיה כפתור במסך הראשי מעל כל הקטגוריות ששמו "על עצמי". בלחיצה עליו האפליקציה תקריא טקסט תבניתי שכל מטופל ממלא על עצמו: שם, כתובת, טלפון, מצב משפחתי, מצב רפואי, מקצוע, שפות דיבור, תחביבים, וכל מה שיבחר לספר על עצמו.
* האפליקציה כולה תהיה בעברית, והחשיבות הגדולה שתתואם לסמארטפון, כל סמארטפון, כדי שתהיה שימושית ונוחה למשתמש.

הוספת קטגוריות ופריטים

נרצה שכל מטופל יוכל להתאים את לוח התקשורת לעצמו. לדוג', מטופלים דתיים יוכלו להוסיף קטגוריית דת ובה ביטויים ומילים דתיים כמו בעז"ה, אמן, בלי נדר, וכדומה... (לא צינית!!!). דוגמא נוספת- מטופלים שהולכים לחדר כושר, יפתחו קטגוריה חד"כ ובה מילים שימושיות וביטויים לאדם שעושה כושר.  
הוספת קטגוריה או פריט לקטגוריה תתבצע באופן הבא ע"י מילוי טופס מהסגנון:

1. שם הפריט/קטגוריה/פעולה
2. אפשרות להאזנה איך זה נשמע.
3. אם הקול באפליקציה לא מקריא כראוי, אפשרות לנקד
4. הוספת תמונה לתיאור הפריט דרך 3 אפשרויות: - צילום  
    - העלאה מגלריה  
    - חיפוש בגוגל

מצרפת קישור לאיור פלוס מינוס לרעיון הכללי- https://drive.google.com/open?id=1sn4OQghKT1\_xjh6cXP0cCWRvo09eBex4

מטופל נסיין

מירב הציעה לנו להשתמש במטופל ושמו איתן, שהוא צעיר (כבן 42) וישמח להיות הנסיין שלנו.

אפשר לתאם איתו פגישה שבוע הבא בהדסה ב:ראשון 11:30, רביעי 13:00 או חמישי 12:00

אופציה שנייה, בביתו. הוא גר באפרת וניסע לבקר (שכן של דוד).

בעיות שצריך לטפל

1. **גרפיקה**- לגבי תמונות ואיורים עבור הקטגוריות הדיפולטיביות (יש הרבה, רק הדגמתי למעלה). בשל בעיות זכויות יוצרים יש לנו איורים רק עבור רגשות. כמו כן יש לנו פירוט פריטים איכותי עבור ביקור במרפאה/בית חולים אך לא נוכל להשתמש בתמונות, כלומר דרוש/ה גרפיקאי/ת. אם מישהו מכיר, או שיש לו כישרון חבוי, נשמח.
2. **שם לאפליקציה**. החברה מהדסה חשבו על let's talk. אבל בגלל שהדגש על אפליקציה בעברית, נרצה שם עברי. תהיו יצירתיים